**Proces verbal,**

**Încheiat, azi 26.11.2021, ora 13.00**

Azi, data de mai sus, a avut loc ședința ordinară a Consiliului Local Cătina la Primăria Cătina, convocată prin Dispoziția Primarului nr.234/19.11.2021, la care a participat 11 consilieri locali, d-l Gîndac Ion, delegat sătesc pentru satul Slobozia .

 Doamna secretară declară deschise lucrările ședinței –fiind prezenți 11 consilieri locali și supune la vot procesul verbal al ședinței anterioare care se aprobă cu un număr de **11 voturi ”pentru”** .

.

 Ca președinte de ședință ales pe trei luni va fi doamna Lazăr Maria.

 Domnul Primar prezintă ordinea de zi:

1. Aprobarea procesului-verbal al şedinţei anterioare.
2. Proiect de hotărâre privind aprobarea contului de execuție al bugetului local pe trimestrul III 2021- inițiator primar Ing. Alexandru-Constantin Fulgeanu.
3. Proiect de hotărâre privindactualizarea componenței echipei mobile pentru intervenția de urgență în cazurile de violență domestică - inițiator primar Ing. Alexandru-Constantin Fulgeanu.

4. Proiect de hotărâre privind modificarea HCL nr. 53/15.10.2021 privind aprobarea declarării stării de insolvabilitate a unor debitori persoane fizice și aprobarea scoaterii creanțelor din evidența curentă și trecerea acestora într-o evidență separată - inițiator primar Ing. Alexandru-Constantin Fulgeanu.

5. Proiect de hotărâre privindconstituirea Comisiei locale de ordine publică- inițiator primar Ing. Alexandru-Constantin Fulgeanu.

 6. Diverse .

 Mai propune pe ordinea de zi si proiectul de hotărăre privind aprobarea schimbării destinației imobilului (construcție+teren) în care a funcționat Școala cu clasele I-VIII, în vederea realizării investiției “Consolidare, modernizare, schimbare de destinație și extindere pe orizontală și verticală, împrejmuire, anexe socio-administrative și utilități”

Supune la vot ordinea de zi împreună cu proiectul propus, care se aprobă cu cu **11** voturi ”pentru”.

**1.Proiect de hotărâre privind aprobarea contului de execuție al bugetului local pe trimestrul III 2021**

Dl. Primar – rectificările de rigoare, chestii normale, comentarii, întrebări pe margine .

D-na secretar general – aviz favorabil .

Dl. Negoiță Gheorghe– referitor la contul de execuție, cifrele la impozitul pe clădiri este foarte mică.

Dl. Primar - da am discutat și cu domnul contabil, abia acum se văd efectele pandemiei, abia saptămâna viitoare o să vină și copii acasă o să se mai plătescă, noi ne-am facut datoria, o sa facem hârtii .

Dl Popescu Vasile – este situația pe trim III, pe viitor se va îmbunătăți .

Dl.președinte de ședință supune la vot proiectul de hotărâre, se aprobă cu 11 voturi pentru.

**2.** **Proiect de hotărâre privind actualizarea componenței echipei mobile pentru intervenția de urgență în cazurile de violență domestică**

D-na secretar general – aviz favorabil .

Dl. Negoiță Gheorghe – este normal să actualizam comisia .

Dl.președinte supune la vot proiectul de hotărâre.Se aprobă cu 11 voturi ”pentru”.

**3.Proiect de hotărâre privind modificarea HCL nr. 53/15.10.2021 privind aprobarea declarării stării de insolvabilitate a unor debitori persoane fizice și aprobarea scoaterii creanțelor din evidența curentă și trecerea acestora într-o evidență separată**

 Dl. Coman – este vorba de fratele lui Gigi și de amenzi .

Dl.președinte supune la vot proiectul de hotărâre, care se aprobă cu 11 voturi ”pentru” .

**4.Proiect de hotărâre privind** **constituirea Comisiei locale de ordine publică**

Dl. Primar : eu am stabilit comisia- președinte eu trebuie să fiu, secretarul general și 3 consilieri Geanta Florin, Coman Gheorghe și Birlodeanu în calitate de președinte al PNL, ești o persoana cu discernămțnt, ești o persoană publică, dacă aveți vre-o problema spune-ți aici, va fii legată de poliția locală, permanența cu oamenii va fi la domiciliu, nu am reușit cu posturile, am vorbit la minister, știu de problema asta, avem posibilitatea sa ne folosim de acești oameni, o sa fac în așa fel să fac permanență să o asigur de aici, o sa fie și cu aprobarea dumneavostră; rețeaua de apa am pus-o la punct, mai avem pe cea de la Slobozia, nu va fi nimeni angajat la Primărie să stea; o să vreau să inființăm serviciul de apa și canal- am vorbit cu omul care este singurul pe județul Buzău o să se ocupe și de avize, o să mai angajăm 2-3 oameni, apa în doi trei ani, va fii contorizată, platită în funcție de cheltuielile serviciului public, dupa calculul meu o să ajungem la 2,50 lei .

 Dl.președinte supune la vot proiectul de hotărâre, care se aprobă cu 11 voturi ”pentru”.

5. **Proiectul de hotărăre privind aprobarea schimbării destinației imobilului (construcție+teren) în care a funcționat Școala cu clasele I-VIII, în vederea realizării investiției “Consolidare, modernizare, schimbare de destinație și extindere pe orizontală și verticală, împrejmuire, anexe socio-administrative și utilități”**

Dl. Radu Gheorghe – era bine dacă proiectul de hotărâre era semnat și înregistrat, o sa fim de acord, este nevoie, dar este nevoie și de activități de promovarea comunei, sunt de acord cu proiectul dar să avem și promovarea comunei .

Dl. Primar – cei care stau la piață pe marginea drumului nu este în regula, am curațat spațiul din fața școlii cei de la piață să stea acolo, ideea a fost să dărâm școala, dar trebuia aviz de la Ministerul Educației, deși personal îi cunosc pe cățiva dintre ei, dar răspund-vedem, neavând un răspuns cert, atunci am zis să vorbesc cu Constantinescu – expert și am ajuns la concluzia să o folosim și să o consolidăm, în legislație avem probleme cu distanțele fata de drumuri, criterii de la mediu, trebuie să ai spațiu verde-pentru construcții noi, dar noi nu ne încadrăm, ne trebuie o sala de sport pentru copii, o activitate cultural-distractivă și trebuie să o facem aici, am găsit soluția să facem schimbarea destinației-să mergem pe acestă construcție care este destul de solidă, să propunem sala de sport la etaj; o să mai facem un dispensar cu primiri urgențe în fosta baie comunală, daca nu se poate facem aici în after school ca avem spațiu, dispensarul fiind una din doleanțele mele; la școala o să câștigăm spațiu dacă sala de sport va fi la etaj, vin cu sala peste parcare, va fi parcare acoperită. Deci nu sunt semnate deoarece eu vorbisem cu domnul Constantinescu să o demolăm, dar a apărut modificare la lege și nu ne mai trebuie avizul ministerului.

Dl. Mihailă Petre – sunt de acord cu proiectul de hotarâre, dar trebuie să merg la dentist am programare .

Dl. Primar – da mergeți, pentru dispensar o să gasesc o modalitate să fac dispensar și aici la școală sau pe viitor la sala de sport pe care o s-o folosim și ca sala de evenimente, nu știu daca ne va da aprobarea, domnul Constantinescu o să ne faca expertiza.

Dl Birlodeanu Adrian – sunt 17 ani de când ne dorim o baza sportivă, trebuie să ținem cont să fie căt mai aproape de școală, cu dispensarul luați în calcul centrul comunei .

Dl. Primar – dispensarul vreau să-l fac util, să fie cu primiri urgențe non-stop, am două fine la Văleni care pot veni, domnul doctor a spus ca ne ajută, deci soluții găsim .

Dl Birlodeanu - sala de sport să fie lângă școală, poate și noi o să mai facem un tenis .

Dl. Primar – vreau să fac o sală multifuncționlă, mare, în formă de L, loc de adunare pentru situații de urgență, va fi spații de depozitare jos, le facem să fie utile .

Dl Birlodeanu - să se concretizeze, nu avem de ce să nu fim de acord .

 Dl.președinte supune la vot proiectul de hotărâre, care se aprobă cu 11 voturi ”pentru”.

**Diverse**

Dl Gîndac Ion :un utilaj să facă la punte un canal.

Dl. Primar : nu este o prioritate asta, l-am avut la reparat-buldo, am excavatorul pe Valea Catinei -unde sapă acolo pentru apă , o să le rezolvăm.

Dl. Negoiță Gheorghe – sunt becuri în comună care nu funcționează, să se faca verificarea lor .

Dl. Primar : am cumpărat eu 80 de becuri, în buget nu mai avem bani, o să pun niște luminițe în comună .

Dl. Negoiță – ar trebui niste balastru pe Vale .

Dl. Primar – dacă vin să fac drumul acolo, retragi gardul ? vreau să largesc drumul acolo, o rezolv și cu două mașini de balastru .

Dl. Gîndac – nu merge becul la bazinul de apă, a schimbat cablul dar tot nu merge.

Dl. Primar – acolo o să vin să sap sursa de apă pe izvor în sus, oamenii trebuie să înțeleaga, daca văd chestii adverse de la oamenii tai toată apa .

Dl. Găndac - a-ți trimis om acolo dar nu a rezolvat nimic .

Dl. Primar : vin eu acolo si o să mă înțeleg; o să fac drum între Orbari și Slobozia pe marginea pe limita de la ape, nu fac nimic pentru mine, fac în interes public, și pe Vale la bazin o să mai fac un bazin nu vreau să vad adversitate .

Dl. Preda Ion - de doi ani de zile nu funcționează becul de la mine de la uliță.

Dl. Primar : daca cumpărați bec îl pun eu, unde sunt lămpi am dat dispoziție să pună becuri, am gasit becuri foarte bune la preț la Săftica, am cumpărat becuri, steaguri, o să le montam luni prin comună; drumul județean se va numi strada 1 decembrie, aveți ceva împotrivă ?, ușor, ușor o să ne gospodărim, poate de Crăciun ne mutăm în casă nouă.

Dl. Geanta Florin- aveți doar un an, ne-ați ajutat acolo la biserică.

Dl. Primar – ma supărat părintele că lumea nu întelege cu gunoaiele; am dat comandă de 6 publele mari, una va fi și la biserică .

Dl. Coman – și gunoiul de la Corbu de la cimitir este amestecat cu lumânări, lumea nu întelege.

Dl. Primar - pe partea dreaptă la Sătic nu este conductă de apă- nu am știut .

Dl. Mărăcineanu Ion – la toate comunele din jur sunt locuri pentru incinerare.

Dl. Primar – sunt legale ?, nu, dar când vin în comună nu o să mai arunce, un funcționar va fi permanet pe camere, deci prioritar este : apa, drumul de la Orbari, puntea, putem lua un pod de la Chiojdu, să-l punem peste Izovrul lui Biet, în Tronari nu putem, o să-l punem pe cel de la Valea Catinei, o să vedem ce primim pe Anghel Saligny, e posibil să ne dea cele două poduri.

Dl. Bîrlodeanu – sunt căteva persoane în comună care tulbură liniștea comunei, Puri are o motoretă strigă, sparge, Florin Sglavoacă inclusiv s-a ridicat pe schela primăriei.

Dl. Primar- ce pot să-i fac lui Florin, să îi iau caii, am avut un incendiu pe Motruna sus, dacă îl scăpam în pădure era jale, am cărat apa cu bidpanele, si m-am întănlit cu Florin și i-am spus.

Dl. Birlodeanu - zilnic sunt, dar au fost lăsați în pace, nu este nimeni la Poliție, nu mai știu cine este .

Dl. Primar – în Primărie va fi sistem video, interfon, toate vor fi înregistrate, asa va fi și în centrul comunei.

Dl.președinte declară lucrările ședinței închise.

 **Președinte de ședință, Secretar General al U.A.T. Cătina**

 **Maria LAZĂR Ing. Dorina DIACONU**